PATVIRTINTA

Klaipėdos rajono savivaldybės tarybos

2022 m. kovo  31 d. sprendimu Nr. T11-73

**KLAIPĖDOS RAJONO PEDAGOGINĖS PSICHOLOGINĖS TARNYBOS**

**2021 METŲ  VEIKLOS ATASKAITA**

1. Įstaigos, kurioje vykdoma veikla, pavadinimas: Klaipėdos rajono pedagoginė psichologinė tarnyba.

2. Įstaigos juridinis statusas: savivaldybės biudžetinė įstaiga.

3. Vadovo pareigybės pavadinimas, etato dydis: direktorius 1 etatas.

1. **Pedagoginės psichologinės tarnybos (toliau** – **PPT) personalas:**

|  |  |  |  |
| --- | --- | --- | --- |
| Pareigybės pavadinimas | Pareigybių etatinių vienetų / etatinio vieneto dalies skaičius | Darbuotojų (žmonių) skaičius | Kvalifikacinė kategorija / kita informacija |
| Psichologas | 5,5 | 6 | IV, III, II kategorijos |
| Logopedas | 1,5 | 3 | Logopedė metodininkė; vyresnioji logopedė |
| Specialusis pedagogas | 2 | 3 | Specialioji pedagogė metodininkė; vyresnioji specialioji pedagogė |
| Gydytojas neurologas | - | - | Asmens sveikatos priežiūros paslaugų sutartis su VĮ Klaipėdos vaikų ligonine Nr. 137, 2021 m. rugpjūčio 25 d. |

Kita svarbi informacija apie įstaigą, darbuotojus, pareigybes ir kt.

Pagal Nacionalinės švietimo agentūros įgyvendinamą projektą „Įtraukiojo ugdymo galimybių plėtra, I etapas“ Nr. 09.2.1-ESFA-V-707-03-0001“ darbui Tarnyboje įdarbintas 0,5 et. socialinis pedagogas (iki 2022 m. gegužės 31 d.).

1. **Įvertinimas:**
   1. Specialiųjų ugdymosi poreikių įvertinimas, kai buvo skirtas specialusis ugdymasis ir rekomenduota švietimo pagalba: specialiųjų ugdymosi poreikių įvertinimas ir specialiojo ugdymosi ir švietimo pagalbos skyrimas 256 vaikams.
   2. Specialiųjų ugdymosi poreikių įvertinimas, specialiojo ugdymosi skyrimas ir švietimo pagalbos rekomendavimas kartu su Lietuvos kurčiųjų ir neprigirdinčiųjų (toliau – LKNUC) ar Lietuvos aklųjų ir silpnaregių (toliau – LASUC) ugdymo centrais:

|  |  |
| --- | --- |
| Specialiųjų ugdymosi poreikių įvertinimas ir specialiojo ugdymosi ir švietimo pagalbos skyrimas kartu su LKNUC: | Specialiųjų ugdymosi poreikių įvertinimas ir specialiojo ugdymosi ir švietimo pagalbos skyrimas kartu su LASUC: |
| 4 | 1 |

* 1. Mokinio brandumo mokyklai įvertinimas:

|  |  |
| --- | --- |
| Rekomenduota ugdytis pagal priešmokyklinio ugdymo programą | Nerekomenduota ugdytis pagal priešmokyklinio ugdymo programą |
|  | 3 |

* 1. Pagrindinio ugdymo pasiekimų patikrinimo ir Brandos egzaminų pritaikymas specialiųjų ugdymosi poreikių turintiems mokiniams:

|  |  |
| --- | --- |
| Parengtų pažymų skaičius dėl Pagrindinio ugdymo pasiekimų patikrinimo pritaikymo specialiųjų ugdymosi poreikių turintiems mokiniams | Parengtų pažymų skaičius dėl Brandos egzaminų pritaikymo specialiųjų ugdymosi poreikių turintiems mokiniams |
| 33 | 3 |

* 1. Kiti PPT specialistų atliekami įvertinimai:

|  |  |
| --- | --- |
| Įvertinimo pavadinimas / paskirtis | Įvertinimų skaičius |
| Achenbach klausimynai, CFT 20-R, Bender-Gestalt II, DISC, CARS ir kt. | 63 |

* 1. Švietimo pagalbos gavėjų skaičius:

2021–2022 m. m. – 1423 mokinių. Iš jų nustatyti: kalbėjimo ir kalbos sutrikimai 969, nepalankūs aplinkos veiksniai 24, sulėtėjusi raida 111, elgesio ir emocijų sutrikimai 329, įvairiapusiai raidos sutrikimai 63, judesio ir padėties bei neurologiniai sutrikimai 52, klausos sutrikimai 11, regos sutrikimai 3, intelekto sutrikimai 82, specifiniai mokymosi sutrikimai 209.

Informacija pateikta tarnybos interneto svetainėje.

1. **Metodinis-informacinis konsultavimas:**

Konsultacijų tikslas – teikti metodinę, informacinę, ekspertinę ir konsultacinę pagalbą. Konsultacijosgali būti teikiamostiesioginiu ir / ar nuotoliniu būdu. Konsultuoti galima žodžiu ir / ar raštu. Konsultacijų formos gali būti tiesioginis pokalbis, pokalbis telefonu, informavimas raštu, informavimas naudojant elektroninio ryšio priemones, medijas, socialinius tinklus, mobiliąsias aplikacijas ir kt.

|  |  |
| --- | --- |
| Konsultacijų gavėjai: | Konsultacijų skaičius |
| Mokiniai | 7 |
| Mokytojai | 219 |
| Mokyklos administracijos atstovai | 104 |
| Švietimo pagalbos specialistai | 307 |
| Tėvai/įstatyminiai vaiko atstovai | 335 |
| Savivaldybės (steigėjo) administracijos atstovai | 22 |

1. **Psichologinės, specialiosios pedagoginės pagalbos teikimas mokiniui (vaikui):**

Pagrindinė psichologo pagalbos teikimo forma – konsultavimas. (Psichologinės pagalbos teikimo tvarkos aprašas, patvirtinta 2017 m. rugpjūčio 30 d. Nr. V-663 (pakeitimas 2020 m. rugpjūčio 3 d. Nr. V-1133)).

Pagrindinė socialinio pedagogo pagalbos teikimo forma – konsultavimas. (Socialinės pedagoginės pagalbos teikimo vaikui ir mokiniui tvarkos aprašas, patvirtinta 2016 m. lapkričio 2 d. įsakymu Nr. V-950 (pakeitimas 2020 m. rugpjūčio 3 d. Nr. V-1134)).

Pagrindinė specialiojo pedagogo, logopedo, tiflopedagogo, surdopedagogo pagalbos teikimo (darbo) forma – yra pratybos, konsultavimas, esant poreikiui – pagalba pamokoje ar kitaip organizuojamoje mokinio (mokinių) ugdymosi veikloje. (Specialiosios pedagoginės pagalbos asmeniui iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašas, patvirtinta 2017 m. rugpjūčio 30 d. Nr. V-657 (pakeitimas 2020 m. rugpjūčio 3 d. Nr. V-1132)).

Pastaba: Mokiniams, kurie mokosi kasdieniu mokymo proceso organizavimo būdu, pagalba teikiama tiesioginiu būdu. Mokiniams, kurie mokosi nuotoliniu mokymo proceso organizavimo būdu, pagalba teikiama nuotoliniu ir (arba) tiesioginiu būdu. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei (toliau – ypatingos aplinkybės), laikotarpiu pagalba teikiama nuotoliniu ir (arba) tiesioginiu būdu, atsižvelgiant į ypatingų aplinkybių pobūdį. Jei pagalba dėl objektyvių priežasčių neteikiama, pasibaigus ypatingų aplinkybių laikotarpiui pagalba turi būti kompensuojama nustatant veiklos prioritetines sritis, peržiūrint veiklų atlikimo laiką.

|  |  |  |
| --- | --- | --- |
| PPT specialisto pareigybės pavadinimas: |  | |
| Klientų skaičius | Konsultacijų / pratybų skaičius |
| Psichologas | 205 | 497 |
| Socialinis pedagogas | 25 | 56 |
| Specialusis pedagogas | 1 | 8 |
| Logopedas | 3 | 16 |

**5. Metodinė, tiriamoji, prevencinė, švietėjiška, kita veikla:**

**Metodinė veikla:** atvejų aptarimas/analizavimas/atvejų vadyba, dalyvavimas mokyklų VGK posėdžiuose, konsultacijos su mokytojais/mokyklomis/tėvais/mokiniais, supervizijos, metodinės – konsultacinės dienos/pasitarimai/susirinkimai/posėdžiai/diskusijos, dalyvavimas krizinių situacijų sprendime, metodinės medžiagos parengimas/leidyba/viešinimas, kvalifikacijos programų rengimas/įgyvendinimas (paskaitos, seminarai, kiti metodiniai renginiai), metodinių priemonių/ rekomendacijų/metodikų rengimas, metodinių renginių organizavimas/dalyvavimas, profesinis kuravimas/mentorystė/vadovavimas studentų praktikai, dalyvavimas atestacijos veikloje (atestacijos komisijos, praktinės veiklos vertinimas), metodinių parodų/pristatymų organizavimas, dalyvavimas pamokose/veiklose, dalyvavimas šalies/savivaldybės/mokyklų metodiniuose renginiuose ir kita čia nepaminėta metodinė veikla.

**Tiriamoji veikla:** tyrimai, analizės, psichologinių pedagoginių metodikų adaptavimas, standartizavimas ir kita čia nepaminėta tiriamoji veikla.

**Prevencinė veikla:** prevencinių programų rengimas/įgyvendinimas, projektų rengimas/įgyvendinimas, grupinės veiklos ir kita čia nepaminėta prevencinė veikla.

**Švietėjiška veikla:** paskaitų, pranešimų, pristatymų rengimas/skaitymas, dalyvavimas diskusijose/pasitarimuose/susirinkimuose/parodose/renginiuose mokyklos/savivaldybės/regiono/šalies mastu ir užsienyje, dalyvavimas socialinių partnerių renginiuose/veiklose, informacija/straipsniai/interviu/pasisakymai/diskusijos žiniasklaidoje, socialiniuose tinkluose, įvairiose medijose ir kita čia nepaminėta švietėjiška veikla.

**Kita PPT veikla:** dalyvavimas savivaldybės/regiono/šalies/užsienio komisijų/darbo grupių/ projektų veiklose, PPT atstovavimas savivaldybės/regiono/šalies mastu bei užsienyje, dalyvavimas socialinių partnerių veikloje ir kita čia nepaminėta veikla.

|  |  |  |  |  |
| --- | --- | --- | --- | --- |
| Metodinė veikla | Tiriamoji-analitinė veikla | Prevencinė-projektinė veikla | Švietėjiška veikla | Kita PPT veikla |
| 128 | 8 | 37 | 64 | 85 |

**6. Svarbi informacija apie PPT veiklą:**

6.1. 2021 metų veiklos prioritetas: ikimokyklinio ir priešmokyklinio amžiaus vaikų gebėjimų vertinimas; pasidalinimas gerąja patirtimi ir problematika dviem klausimais:

– Individualių pagalbos planų rengimas.

– VGK bendradarbiavimo efektyvumo problematika.

6.2. 2021 metų reikšmingiausi pasiekimai: buvo įvertinti visi ikimokyklinio ir priešmokyklinio amžiaus vaikai pagal poreikį. Surengtos diskusijos, pasidalinimas gerąja patirtimi, organizuota konferencija.

6.3. 2021 metų didžiausi sunkumai, problemos: didelis darbo krūvis skirtas gebėjimų

vertinimams, informacijos ir kvalifikacinių mokymų gausa. Klientų ir personalo sergamumas įnešė (-a) labai daug nestabilumo, poreikį nuolatos derinti ir keisti savo veiklos organizavimą.

* 1. Siūlymai, pastabos PPT veiklos kokybės ir efektyvumo gerinimui: darbui tarnyboje nuo

2022 m. rugpjūčio mėn. būtinas 1 socialinio pedagogo etatas. Lūkestis: 1 psichologo etatas kiekvienai ikimokyklinei įstaigai, po 0,5 etato socialinio pedagogo kiekvienai ikimokyklinei įstaigai. Susirūpinimą kelia neaiški padėtis dėl galimų permainų šalyje reorganizuojant tarnybų veiklą, keičiant sutrikimų klasifikaciją ir švietimo pagalbos sistemą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_